ટેકસ કન્સલટન્ટ નિગમ શાહે આ અંગે પત્રકારોને માહિતી આપતા જણાવ્યું હતું કે, જીએસટીનો અમલ શરૂ થયો તેનો એક વર્ષ પુર્ણ થઈ ગયું પણ ટેકસ ભરનાર વેપારી અને ટેકસ કન્સલટન્ટની સમસ્યાનો અંત આવ્યો નથી. જીએસટીના કાયદાની જોગવાઈઓનો યોગ્ય રીતે અમલ થઈ શકે તેવી વ્યવસ્થા હજી સુધી તંત્ર ઊભુ કરી શકાયું નથી. રિફંડનો પ્રશ્ન સૌથી મોટો છે કારણ કાયદામાં એક સુત્રતા નહીં હોવાને કારણે અલગ અલગ અધિકારીઓ રિફંડ માટે અલગ અલગ દસ્તાવેજોની માગણી કરી રહ્યા છે. પંદર દિવસમાં રિફંડ મળી જાય તેવો નિયમ છે, પણ ઓનલાઈન વ્યવસ્થા ચાલતી નહીં હોવાને કારણે મેન્યુલી રિફંડ ચુકવાઈ રહ્યું છે.